Αριθ. C 159/38 Επίσημη Εφημερίδα των Ευρωπαϊκών Κοινοτήτων 26. 6. 89 
Γνωμοδότηση για την πρόταση για απόφαση του Συμβουλίου σχετικά με τη βελτίωση του επιχειρηματι­
κού κλίματος και την προώθηση της ανάπτυξης των επιχειρήσεων, και μάλιστα των μικρών και μεσαίων, 
στην Ευρωπαϊκή Κοινότητα(') 
(89/C 159/14) 
Στις 14 Μαρτίου 1989, και σύμφωνα με το άρθρο 198 της Συνθήκης περί ιδρύσεως της Ευρωπαϊκής 
Οικονομικής Κοινότητας, το Συμβούλιο αποφάσισε να ζητήσει τη γνωμοδότηση της Οικονομικής και 
Κοινωνικής Επιτροπής για την παραπάνω πρόταση. 
Η προετοιμασία των σχετικών εργασιών της ΟΚΕ ανατέθηκε στο τμήμα βιομηχανίας, εμπορίου, 
βιοτεχνίας και υπηρεσιών. Γενικός εισηγητής ορίστηκε ο κ. Lustenhouwer. 
Κατά τη 265η σύνοδο ολομέλειας, συνεδρίαση της 26ης Απριλίου 1989, η Οικονομική και Κοινωνική 
Επιτροπή υιοθέτησε ομόφωνα με μια αποχή την παρακάτω γνωμοδότηση. 
1. Εισαγωγή 
1.1. Από το 1985, οπότε το Ευρωπαϊκό Συμβούλιο συμφώ­
νησε για τις μικρομεσαίες επιχειρήσεις (Μ Μ Ε), η Επιτροπή 
έχει εκδηλώσει πολύ μεγαλύτερο ενδιαφέρον γι' αυτές, και η 
πρόταση της αποτελεί λογική συνέχεια την ανωτέρω συμ­
φωνίας. 
Μετά το Ευρωπαϊκό Έτος μικρών και μεσαίων επιχειρήσεων 
(1983) φάνηκε καθαρά η σημασία του οικονομικού ρόλου των 
ΜΜΕ σε ορισμένους τομείς. Σε αρκετές εκθέσεις της, και 
κυρίως στη γνωμοδότηση της για το πρόγραμμα δράσης των 
ΜΜΕ (εισηγητής: ο κ. Calvet Chambon)(-), η ΟΚΕ έχει 
αναφερθεί στο γεγονός αυτό, και έχει τόσο υποστηρίξει όσο 
και ενθαρρύνει την Επιτροπή κατά την εφαρμογή της πολιτι­
κής της για τις ΜΜΕ. 
Από το 1983 και ύστερα, η πολιτική για τις ΜΜΕ κατέλαβε 
ταχέως τη θέση της ανάμεσα στις άλλες πολιτικές της Επιτρο­
πής. Για πρώτη φορά στην ιστορία της Κοινότητας, η Επι­
τροπή που ανέλαβε το 1984 όρισε Επίτροπο αρμόδιο για 
θέματα ΜΜΕ. 
1.2. Συστάθηκε επίσης στην Επιτροπή ειδική υπηρεσία, η 
Task Force για ΜΜΕ. 
Η καινούρια επιτροπή, υποβάλλοντας την παρούσα πρόταση, 
επιθυμεί να προσδώσει στην πολιτική της κατάλληλη νομική 
βάση (άρθρο 235 της Συνθήκης). Χορηγώντας κεφάλαια για 
τέσσερα χρόνια, επιθυμεί επίσης να καταστήσει εαυτήν ικανή 
να συνεχίσει μια μεσοπρόθεσμη πολιτική. 
1.3. Η ΟΚΕ παρέχει, καταρχήν, την υποστήριξη της γΓ 
αυτόν το στόχο της Επιτροπής, όπως απεικονίζεται στην 
πρόταση της. Δεν είναι όμως σε θέση να μορφώσει λόγω και 
του περιορισμένου χρόνου που διέθετε τεκμηριωμένη άποψη 
σχετικά με το ύψος του ζητούμενου προϋπολογισμού, μολο­
νότι είναι σε θέση να παρατηρήσει ότι στη σημερινή φάση 
ο προϋπολογισμός συγκεντρώνεται στην «πληροφόρηση και 
βοήθεια», χωρίς αυτό να σημαίνει ότι άλλοι τομείς επηρεάζο­
νται δυσμενώς. 
(') ΕΕ αριθ. C 79 της 30. 3. 1989, σ. 5. 
(2) ΕΕ αριθ. C 232 της 31. 8. 1987. 1.4. Η ΟΚΕ θα ήθελε να μελετήσει την πρόταση της 
Επιτροπής σε συσχετισμό με ορισμένες πτυχές της σημερινής 
και της μελλοντικής πολιτικής της Επιτροπής για τις ΜΜΕ. 
Η ΟΚΕ δεν μπόρεσε να αναλύσει σε βάθος την πρόταση, 
επειδή, σύμφωνα με το χρονοδιάγραμμα του Συμβουλίου, της 
δόθηκε προθεσμία μερικών μόνο εβδομάδων για να καταρτί­
σει τη γνωμοδότηση της. Προτείνεται να εκδοθεί προσεχώς 
μία πρόσθετη γνωμοδότηση στην οποία να εξετάζεται πιο 
εμπεριστατωμένα η σημερινή και η μελλοντική πολιτική. 
2. Το έργο της ολοκλήρωσης 
2.1. Η Επιτροπή που ανέλαβε στις 4 Ιανουαρίου 1989 έχει 
επίσης έναν Επίτροπο αρμόδιο για θέματα ΜΜΕ. Η ΟΚΕ 
πιστεύει ότι ο Επίτροπος αυτός πρέπει να προσπαθήσει ώστε 
η «διάσταση ΜΜΕ» να περιληφθεί σε όλες τις πολιτικές. 
Αυτό σημαίνει ότι όλοι όσοι διαμορφώνουν τις πολιτικές της 
Επιτροπής χρειάζεται να έχουν κατά νου τα συμφέροντα των 
ΜΜΕ, και όχι μόνο ο αρμόδιος Επίτροπος. Ο τελευταίος 
πρέπει να έχει ένα συντονιστικό και εποπτικό ρόλο, καθώς 
επίσης και την αρμοδιότητα να ενημερώνει τους λοιπούς 
Επιτρόπους επί θεμάτων ΜΜΕ. Μόνον έτσι θα καταστεί 
δυνατή η ενσωμάτωση της πολιτικής για τις ΜΜΕ σε όλες 
τις συνιστώσες των κοινοτικών προγραμμάτων. 
2.2. Η ΟΚΕ τάσσεται υπέρ της απόφασης της Επιτροπής 
να συγκροτήσει νέα γενική διεύθυνση (ΓΔ XXIII), διότι θα 
βελτιωθούν έτσι οι μηχανισμοί διαμόρφωσης και εκπόνησης 
της πολιτικής ΜΜΕ, υπό την προϋπόθεση ότι στη νέα αυτή 
ΓΔ θα δοθούν επαρκή μέσα για την εκπλήρωση της παραπάνω 
αποστολής. Η ΟΚΕ παρατηρεί όμως, όχι χωρίς ορισμένη 
ανησυχία, ότι, στον τίτλο της Γενικής Διεύθυνσης, αντί του 
όρου «ΜΜΕ» έχει χρησιμοποιηθεί ο όρος «επιχειρηματική 
πολιτική». 
2.3. Η ΟΚΕ είναι αντίθετη, αν αυτό σημαίνει μειωμένο 
ενδιαφέρον για τις ΜΜΕ. Η ΟΚΕ πιστεύει ωστόσο ότι δεν 
υπάρχει κατανάγκην σχέση αμοιβαίας αντίθεσης μεταξύ 
26. 6. 89 Επίσημη Εφημερίδα των Ευρωπαϊκών Κοινοτήτων Αριθ. C 159/39 
μεγάλων επιχειρήσεων και ΜΜΕ. Οπωσδήποτε, σε πάρα πολ­
λές περιπτώσεις είναι συμπληρωματικές, και έτσι θα πρέπει 
να θεωρούνται και στα πλαίσια της κοινοτικής πολιτικής. 
2.4. Η ΟΚΕ είναι της γνώμης ότι στη νέα ΓΔ XXIII θα 
πρέπει να συσταθεί μια τουλάχιστον διεύθυνση με αρμοδιότη­
τες επί θεμάτων βιοτεχνιών και ΜΜΕ. Στη νέα ΓΔ, ειδική 
θέση πρέπει να δοθεί και στον τομέα της διανομής λόγω της 
οικονομικής του σημασίας για την Κοινότητα. 
3. Η πολιτική γραμμή μετά το πρόγραμμα δράσης του 1986 
3.1. Με το πρόγραμμα δράσης για τις ΜΜΕ, η προτεινό­
μενη πολιτική διαιρέθηκε σε δύο μέρη, ως εξής: 
— βελτίωση του επιχειρηματικού κλίματος, και 
— βελτίωση της ευελιξίας και προσαρμοστικότητας των 
ΜΜΕ. 
3.2. Όπως δείχνουν οι ετήσιες εκθέσεις, η Επιτροπή 
ανέλαβε δράση και στις δύο παραπάνω πτυχές. Στα πλαίσια 
της πολιτικής αυτής θα πρέπει να δοθεί προσοχή και σε 
θέματα κοινωνικού χαρακτήρα που έχουν σημασία για τις 
ΜΜΕ. Η ανάγκη ενίσχυσης της λειτουργίας μιας ΜΜΕ, για 
παράδειγμα δεν θα πρέπει να συνεπάγεται την παραμέληση 
της εφαρμογής μιας κοινωνικής πολιτικής στην επιχείρηση, 
πολιτικής που να λαμβάνει ικανοποιητικά υπόψη τις ανάγκες 
των ενδιαφερόμενων εργαζομένων. Επομένως, ο κοινωνικός 
παράγοντας της πολιτικής υπέρ των ΜΜΕ συνδέεται στενά 
με την ολοκλήρωση και την συγκεκριμενοποίηση της κοινω­
νικής διάστασης της εσωτερικής αγοράς η οποία, όπως 
ετόνισε ήδη η ΟΚΕ τον Φεβρουάριο 1989, πρέπει να συμβα­
δίζει με την ολοκλήρωση της εσωτερικής αγοράς στον οικο­
νομικό, δημοσιονομικό και φορολογικό τομέα. 
3.3. Η ΟΚΕ εντούτοις δεν μπορεί να αποβάλει την ιδέα 
ότι πάρα πολλά προγράμματα και πειραματικά σχέδια έχουν 
ειδικό χαρακτήρα και δεν είναι αποτέλεσμα μιας μελετημένης 
στρατηγικής. Προτιμότερη θα ήταν η ανάληψη δράσης σε 
λιγότερους τομείς, παρά η ανάληψη πλήθους μελετών και 
προγραμμάτων τα οποία, κατά την άποψη της ΟΚΕ, δεν 
συνδέονται πάντα με λογικό τρόπο μεταξύ τους. 
3.4. Η ΟΚΕ καλεί επίσης την Επιτροπή να καταστρώσει 
χρονοδιάγραμμα του προγράμματος της που αφορά την προώ­
θηση των επιχειρήσεων και κυρίως των ΜΜΕ, ώστε ο χρο­
νικός προγραμματισμός και οι άλλες σχέσεις που συνδέουν 
μεταξύ τους τα μεμονωμένα πεδία διαμόρφωσης πολιτικής να 
γίνουν σαφέστερες και η ορθή αξιολόγηση τους ευκολότερη. 
4. Ειδικά θέματα 
4.1. Αξιολόγηση των αποτελεσμάτων: παρά το γεγονός ότι 
έχει γίνει μια λογική θετική αρχή όσον αφορά την αξιολό­
γηση των αποτελεσμάτων της επιχειρηματικής δραστηριότη­τας, η ΟΚΕ πιστεύει ότι η ποιότητα των απαντήσεων αφήνει 
περιθώρια για βελτίωση. Όλο και πιο συχνά, οργανώσεις 
επιχειρηματιών και εργαζομένων έχουν ακόμη ελάχιστες 
ευκαιρίες να διαβουλεύονται μεταξύ τους, και όλο και πιο 
συχνά οι απαντήσεις που δίνουν οι υπηρεσίες της Επιτροπής 
είναι ασαφείς ή υπερβολικά σύντομες. 
4.2. Διαβουλεύσεις με τα κράτη μέλη: η ΟΚΕ είναι της 
γνώμης ότι η κοινοτική πολιτική για την προώθηση των 
επιχειρήσεων (και κυρίως των ΜΜΕ) και οι αντίστοιχες 
πολιτικές των κρατών μελών θα πρέπει να βαδίζουν παράλ­
ληλα. Μόνον έτσι μπορεί να επιτευχθεί ορθός συντονισμός 
μεταξύ των διάφορων πεδίων διαμόρφωσης πολιτικής. Η 
ΟΚΕ πιστεύει ότι οι σωστές και συνεχείς διαβουλεύσεις 
μεταξύ Επιτροπής, κρατών μελών και αρμόδιων φορέων 
αποτελούν επιτακτική ανάγκη. Κατ'αυτόν τον τρόπο, τα 
προγράμματα που προωθεί από την Επιτροπή θα μπορούν 
να προσαρμόζονται στους αντίστοιχους μηχανισμούς των 
κρατών μελών, και η αλληλεπικάλυψη ή — ακόμη χειρότερα 
— η σύγκρουση ανάμεσα στις διάφορες πολιτικές θα είναι 
δυνατόν να αποτρέπεται. 
5. Πληροφόρηση και βοήθεια 
5.1. Ποσοστό σχεδόν 70% του προτεινόμενου προϋπολο­
γισμού προορίζεται γι'αυτόν τον τομέα. Ανεξάρτητα από 
άλλες πηγές πληροφόρησης (έντυπο υλικό, σεμινάρια), αυτο­
μάτως έρχεται στο νου το πρόγραμμα του Euro Info Centre. 
Μολονότι μεγάλη σημασία αποδίδεται από την ΟΚΕ σ'αυτό 
το πρόγραμμα, απαιτείται η σχετική προσοχή. 
5.2. Με την αύξηση του αριθμού των κέντρων πληροφό­
ρησης, θα γίνεται όλο και περισσότερο αναγκαία η προσαρ­
μογή στην κατάσταση που επικρατεί σε κάθε κράτος μέλος· 
διαφορετικά υπάρχει ο κίνδυνος της παράλληλης λειτουργίας 
των δικτύων πληροφόρησης, οπότε θα είναι δύσκολο και 
πρόξενος συγχύσεων για τους μικρούς επιχειρηματίες να 
αποκτούν πρόσβαση στις ζητούμενες πληροφορίες. Ούτε και 
θα πρέπει να είναι απαγορευτικό το αντίτιμο που θα ζητούν 
οι χειριστές των κέντρων για τη χρησιμοποίηση των παρεχό­
μενων υπηρεσιών. 
5.3. Υπάρχει σαφής σχέση μεταξύ των Euro Info Centre 
και του δικτύου BC-NET για παράδειγμα, το οποίο, κατά την 
άποψη της ΟΚΕ, θα πρέπει επίσης να αναπτυχθεί. Το ίδιο 
ισχύει και για τις καινούργιες δραστηριότητες που αναγγέλ­
λονται στο επεξηγηματικό μνημόνιο της πρότασης, η σημα­
σία των οποίων δεν είναι ακόμη εντελώς σαφής στην ομάδα 
μελέτης· τέτοιες δραστηριότητες είναι για παράδειγμα, το 
δίκτυο φορέων παροχής υποστήριξης για τη στρατηγική δια­
χείριση των ΜΜΕ — μια πολύ σημαντική πτυχή της ανάπτυ­
ξης των ΜΜΕ, και το υπεργολαβικό κέντρο που πρόκειται 
να ιδρυθεί από την Κοινότητα. 
Η ΟΚΕ ελπίζει ότι η Επιτροπή θα ζητήσει σχετικά τη γνώμη 
της σε μεταγενέστερο χρόνο, ώστε να μπορέσει να εξετάσει 
πιο εμπεριστατωμένα τις ειδικότερες προτάσεις. 
Αριθ. C 159/40 Επίσημη Εφημερίδα των Ευρωπαϊκών Κοινοτήτων 26. 6. 89 
5.4. Στο κεφάλαιο «βοήθεια» θα μπορούσε να περιληφθεί 
και το πρόγραμμα Euro-Partenariat, παρά το γεγονός ότι 
πρόκειται για ένα πρόγραμμα συνεργασίας. Η ΟΚΕ θέτει ένα 
μεγάλο ερωτηματικό αναφορικά με το ποσό ενέργειας που 
διατίθεται γι'αυτό το πρόγραμμα, το οποίο μέχρι σήμερα μετά 
βίας έχει δώσει σχετικά αποτελέσματα. Πριν προγραμματίσει 
καινούριες δραστηριότητες, η Επιτροπή θα πρέπει να σκεφθεί 
πολύ προσεκτικά τις επιπτώσεις αυτού του προγράμματος. 
5.5. Η ΟΚΕ τονίζει το γεγονός ότι η πολιτική πληροφό­
ρησης και βοήθειας θα πρέπει να συμβαδίζει με την τόνωση 
της κατάρτισης, υπό την ευρεία έννοια, των μικρομεσαίων 
επιχειρηματιών και των εργαζομένων στις ΜΜΕ. 
6. Συμπεράσματα 
6.1. Η ΟΚΕ υποστηρίζει την πρόταση της Επιτροπής, η 
οποία καθιερώνει μια νομική βάση για την πολιτική βελτίω­
σης της θέσης των επιχειρήσεων και ιδιαιτέρως των μικρών 
και μεσαίων τονίζει όμως το γεγονός ότι «η εξάλειψη 
αδικαιολόγητων διοικητικών, οικονομικών και νομικών 
εμποδίων τα οποία ανακόπτουν την ανάπυξη και δημιουργία 
μικρών και μεσαίων επιχειρήσεων» (άρθρο 2) θα πρέπει να 
γίνει με σεβασμό των κεκτημένων δικαιωμάτων όλων των 
ενδιαφερομένων μερών. 
Η ΟΚΕ σημειώνει ότι αυτή τη στιγμή δεν μπορούν να 
αξιολογηθούν όλες οι προγραμματισμένες πρωτοβουλίες, 
επειδή ορισμένα από τα πιο λεπτά σημεία δεν έχουν ακόμη 
μελετηθεί λεπτομερώς. Μόλις γίνει αυτό, η ΟΚΕ θα ήθελε 
Βρυξέλλες, 26 Απριλίου 1989. να ζητηθεί περαιτέρω η γνώμη της. Σκοπεύει επίσης να ασχο­
ληθεί με την κοινοτική πολιτική ΜΜΕ στο εγγύς μέλλον. 
6.2. Κάνοντας μια επισκόπηση των προγραμμάτων που 
έχουν σχεδιασθεί ή που ήδη εφαρμόζονται, η ΟΚΕ είναι 
εντυπωσιασμένη από την επιμέλεια της Επιτροπής, για την 
οποία και τη συγχαίρει. Τονίζει όμως την αναγνώριση να 
εφοδιασθεί η πολιτική για τις ΜΜΕ με μια αναλυτική θεώ­
ρηση του έργου, των ειδικών χαρακτηριστικών όλων των 
συνιστωσών του, και του ρόλου των ΜΜΕ στην Κοινότητα. 
Σε μια τέτοια θεώρηση επιβάλλεται να αντανακλάται η ποικι­
λία των ΜΜΕ της Κοινότητας. Πολλές από τις μέχρι σήμερα 
δραστηριότητες φαίνεται να συγκεντρώνονται γύρω από 
μικρές βιοτεχνικές και βιομηχανικές επιχειρήσεις και να 
παραβλέπουν την ύπαρξη μικρών επιχειρήσεων σε τομείς 
υψηλής ανάπτυξης όπως είναι ο τομείς της διανομής και των 
υπηρεσιών. Η Επιτροπή θα πρέπει επίσης να δώσει τη δέουσα 
προσοχή σ'αυτούς τους σημαντικούς τομείς ΜΜΕ, εντάσσο­
ντας τους στις αρμοδιότητες της νέας ΓΔ XXIII. Προς 
υποστήριξη του σχετικού αιτήματος, η ΟΚΕ καταφεύγει στην 
ενημερωτική έκθεση του τμήματος βιομηχανίας, εμπορίου, 
βιοτεχνίας και υπηρεσιών σχετικά με τον τομέα των υπηρε­
σιών στην Κοινότητα (εισηγητής: ο κ. Regaldo) (27 Μαΐου 
1986). 
6.3. Τέλος, η ΟΚΕ επισημαίνει ότι στο άρθρο 4 της πρό­
τασης δεν προβλέπεται συμμετοχή της ΟΚΕ στην ετήσια 
αξιολόγηση της πολιτικής. Η ΟΚΕ πιστεύει ότι είναι 
απόλυτη ανάγκη να συμμετάσχει σ'αυτήν και σημειώνει με 
ικανοποίηση το εκφρασμένο ενδιαφέρον της Επιτροπής για 
εξασφάλιση αυτής της συμμετοχής. 
Ο Πρόεδρος της 
Οικονομικής και Κοινωνικής Επιτροπής 
Alberto MASPRONE